Legal Document

Category: 633

Text:
11. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 35471 της 18 Απρ./19 Μαΐου 1972 (ΦΕΚ Β΄ 358) Περί τροποποιήσεως της υπ’ αριθ. 190/1970 αποφάσεως «περί καθορισμού της χορηγήσεως των δυνάμει του άρθρ. 8 του Ν.Δ. 237/1969 παρεχομένων υποτροφιών». Έχοντες υπ’ όψει: 1.Τας διατάξεις του άρθρ. 8 παρ. 5 του Ν.Δ. 237/69 (ΦΕΚ 133 τεύχ. Α΄ ) «περί εισιτηρίων εξετάσεων δια τας Ανωτάτας και Ανωτέρας Σχολάς». Σελ. 1090(γ) Τεύχος 460-Σελ. 112 2.Την υπ΄αριθ. 190/70 (ΦΕΚ 29 τεύχ. Β΄/17.1.70) ημετέραν απόφασιν, αποφασίζομεν: 1.Η υπό της παρ. 2 της υπ’ αριθ. 190/1970 ημετέρας αποφάσεως απαιτουμένη βεβαίωσις της οικείας Σχολής περί τακτικής παρακολουθήσεως των μαθημάτων του υποτρόφου φοιτητού υποβάλλεται παρ’ αυτού εις το Ίδρυμα Κρατικών Υποτροφιών δις του έτους, ήτοι κατά τους μήνας Ιανουάριον και Απρίλιον εκάστου έτους. 2.Το Διοικητικόν Συμβούλιον του Ιδρύματος Κρατικών Υποτροφιών καθίσταται αρμόδιον και επιλαμβάνεται των εν παρ. 8 της υπ’ αριθ. 190/70 ημετέρας αποφάσεως διαλαμβανομένων θεμάτων φοιτητικής καταστάσεως των υποτρόφων φοιτητών της Κατηγορίας υποτροφιών του άρθρ. 8 του Ν.Δ. 237/69 ήτοι πειθαρχικών, εποπτείας, αναστολής της υποτροφίας εν περιπτώσει επανεγγραφής, απαλλαγής υποτρόφου εξ υποχρεώσεών του και εν γένει των ανακυπτόντων πάσης φύσεως θεμάτων, σχετικών προς τους υποτρόφους της κατηγορίας ταύτης. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 31.Ο.α.10-11 ΄Ιδρυμα Κρατικών Υποτροφιών